樵客吟
作者：張籍
朝代：唐

paragraphs: 上山採樵選枯樹，深處樵多出辛苦。
秋來野火燒櫟林，枝柯已枯堪採取。
斧聲坎坎在幽谷，採得齊梢青葛束。
日西待伴同下山，竹擔彎彎向身曲。
共知路傍多虎窟，未出深林不敢歇。
村西地暗狐兔行，稚子呌時相應聲。
採樵客，莫採松與栢。
松栢生枝直且堅，與君作屋成家宅。